เงินต่างชาติเอา(ตลาด)อยู่
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันศุกร์ 3 ก.ย. 2553
21 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันศุกร์ 3 ก.ย. 2553




โดย...นายกระทิว &amp; หญิงฟลอร์
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันศุกร์ 3 ก.ย. 2553 
...หุ้นไทยสวิงแรงเช้าทำนิวไฮ 928 จุด ช่วงบ่ายตกใจขายร่วง 6 จุด เงินต่างชาติยังค้ำยันตลาดอยู่ ดัชนีกลับขึ้นมาปิดเขียว 920.54 จุด บวก 1.20 จุด มูลค่า 47,813 ล้านบาท ต่างชาติ 3,283 ล้านบาท ...โรงแยกก๊าซแห่งที่ 6 ของ ปตท. รอด !!! ไม่เข้าข่ายกิจการรุนแรง แต่ข่าวร้าย โรงงานผลิตเอทิลีนออกไซด์ และเอทิลีนไกลคอล ของบริษัท ทีโอซี ไกลคอน บริษัทในเครือ PTTCH ต้องเสนอให้คณะกรรมการสิ่งแวดล้อมฯ พิจารณาว่าเข้าข่ายกิจการรุนแรงหรือไม่ และต้องทำ EIA + HIA ก่อนยื่นขอใบอนุญาตอีกรอบ...ยังมีโครงการขยายกำลังการผลิต ไวนิล คลอไรด์โมโนเมอร์ ของ ไทยพลาสติกและเคมีภัณฑ์ (TPC) อยู่ในข่ายกิจการรุนแรงที่ต้องดำเนินการเช่นเดียวกับบริษัทในเครือ PTTCH ...หุ้นไลฟ์คอร์ปอเรชั่น (LIVE) ลดทุน+ลดจำนวนหุ้นเรียบร้อย เปิดซื้อขายวันแรกราคาพุ่งพรวด 300% ผู้ถือหุ้นเลยไม่รู้จะดีใจหรือเสียใจ (หุ้นลดจาก 1 หุ้นเดิม เหลือ 0.28 หุ้น) ...“เสี่ยอนันต์ กาญจนพาสน์” บิ๊กบางกอกแลนด์ (BLAND) ช่วงนี้คิวรับนักวิเคราะห์แน่นเอี้ยด ต้องมีอะไรดี ???? ไม่งั้นราคาหุ้นที่ร่วงลงมาต่ำกว่า 90 สตางค์ คงไม่มีใครกล้ารับกลับ ...ได้ฤกษ์เปิดตัว บลจ.กิมเอ็ง วันจันทร์ที่ 6 ก.ย.นี้ นอกจากขนผู้บริหารทั้งค่ายกิมเอ็งมาแล้ว ยังมี “ไอซ์ ศรัณยู” มาโชว์ด้วย